CELEX: 
Language: lv
Date: 2018-01-17 00:00:00
Title: KOMISIJAS REGULA (ES) …/.. ar ko aizstāj Eiropas Parlamenta un Padomes Regulas (EK) Nr. 396/2005 I pielikumu

KOMISIJAS REGULA (ES) …/..
            
            
               (17.1.2018),
            
            
               ar ko aizstāj Eiropas Parlamenta un Padomes Regulas (EK) Nr. 396/2005 I pielikumu
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK
                  1
               , un jo īpaši tās 4. pantu,
            
            
               tā kā: 
            
            
               (1)Regulas (EK) Nr. 396/2005 I pielikumā ir uzskaitīti augu un dzīvnieku izcelsmes produkti, uz kuriem attiecas minētajā regulā noteiktie maksimālie pesticīdu atlieku līmeņi (MAL) un kuriem piemēro minētās regulas noteikumus.
            
            
               (2)Minētās regulas I pielikumā būtu jānorāda papildu informācija par attiecīgajiem produktiem, jo īpaši attiecībā uz šo produktu nosaukumu sinonīmiem, to sugu zinātniskajiem nosaukumiem, pie kurām attiecīgie produkti pieder, un produkta daļu, uz kuru attiecas attiecīgie MAL.
            
            
               (3)I pielikuma A un B daļā 1. zemsvītras piezīmes teksts būtu jāpārformulē tā, lai izvairītos no pārpratumiem un novērstu atšķirīgas interpretācijas, kas izriet no esošā formulējuma.
            
            
               (4)I pielikuma A daļā būtu jāpievieno jauna 3. un 4. zemsvītras piezīme, kas sniegtu sīkāku informāciju par produkta daļu, uz kuru attiecas attiecīgo produktu MAL.
            
            
               (5)I pielikuma A daļā būtu jāpievieno jauna 7. zemsvītras piezīme, kas precizētu, ka medum piemērojamie MAL nav piemērojami citiem biškopības produktiem sakarā ar to atšķirīgajām ķīmiskajām īpašībām.
            
            
               (6)I pielikuma B daļā būtu jāiekļauj papildu produkti, attiecinot tos uz konkrētu A daļas grupu vai apakšgrupu.
            
            
               (7)I pielikuma B daļā 2., 3., 4., 5. un 6. zemsvītras piezīme būtu jāsvītro, jo šajās piezīmēs noteiktie termiņi ir beigušies.
            
            
               (8)I pielikuma B daļā būtu jāpievieno jauna 2. zemsvītras piezīme, kurā pirms produkta “sojas pupiņas” grozītās klasifikācijas piemērošanas būtu jāparedz pietiekami ilgs laiks, lai pārtikas apritē iesaistītie uzņēmēji varētu sagatavoties jauno no produkta klasifikācijas grozījumiem izrietošo prasību izpildei.
            
            
               (9)Apspriešanās ar Savienības tirdzniecības partneriem notika ar Pasaules Tirdzniecības organizācijas starpniecību, un to komentāri ir ņemti vērā.
            
            
               (10)Tāpēc Regula (EK) Nr. 396/2005 būtu attiecīgi jāgroza.
            
            
               (11)Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         
         
            
               IR PIEŅĒMUSI ŠO REGULU.
            
            
               1. pants
            
            
               Regulas (EK) Nr. 396/2005 I pielikumu aizstāj ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Lai netraucētu paraugu ņemšanai, ko veic pesticīdu atlieku uzraudzības valsts daudzgadu programmas vajadzībām, kuras pamatā ir kalendārie gadi, to piemēro no 2018. gada 1. janvāra.
            
            
               Šī regula uzliek saistības kopumā un ir tieši piemērojama visās dalībvalstīs. 
            
            
               Briselē, 17.1.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  
                        OV L 70, 16.3.2005., 1. lpp.
               
            
      
    ---documentbreak--- 
      
         
         
            
               PIELIKUMS
            
            
               "I pielikums
            
            
               A daļa
            
            
               Augu un dzīvnieku izcelsmes produkti, kas minēti 2. panta 1. punktā un uz kuriem attiecas MAL
            
            
               [Publikāciju birojam: lūgums ievietot Excel tabulu, I pielikums, A daļa]
            
            
               B daļa
            
            
               Citi 2. panta 1. punktā minētie produkti
            
            
               [Publikāciju birojam: lūgums ievietot Excel tabulu, I pielikums, B daļa]."